**PREGLED ZA UPIS U PRVI RAZRED OSNOVNE ŠKOLE ŠESTINE ZA ŠKOLSKU GODINU 2023./2024.**

**Školski obveznici su:**

* **djeca rođena** **od 1. travnja 2016. do 31. ožujka 2017. godine**
* **djeca kojima je za šk. god. 2022./2023. rješenjem odgođen upis u prvi razred osnovne škole**

**Iznimno** u prvi razred osnovne škole mogu se upisati i **djeca rođena od 1. travnja 2017**. **godine do 31. prosinca 2017.** za koju roditelji odnosno staratelji žele ostvaritipravo na**prijevremeni upis**u prvi razred osnovne škole**.** Za prijevremeni upis potrebno je Rješenje Gradskog ureda za obrazovanje. Pisani zahtjev podnosite Gradskom uredu Grada Zagreba nadležnom za poslove obrazovanja najkasnije do 31.ožujka 2023. godine.

Prije samog upisa obvezno je utvrđivanje psihofizičkog stanja djece koje će provesti Stručno povjerenstvo škole koje čine sljedeći članovi: liječnica školske medicine, logoped, psiholog, učiteljica razredne nastave i učiteljica hrvatskoga jezika.

**UTVRĐIVANJE PSIHOFIZIČKOG STANJA ZA DJECU (ŠKOLSKE OBVEZNIKE) S VEĆ UTVRĐENIM TEŠKOĆAMA**

Molimo roditelje čija su djeca **školski obveznici u školskoj godini 2022./2023. dobila Rješenje o odgodi upisa u 1.razred osnovne škole** te roditelje čija su djeca **školski obveznici u školskoj godini 2023./2024. s već utvrđenim teškoćama u razvoju** da se jave školskoj liječnici i u OŠ Šestine **u periodu do 15.travnja 2023**.

Školska liječnica dr. Tatjana Petričević Vidović omogućit će za djecu školske obveznike s već utvrđenim teškoćama termin obveznog liječničkog pregleda. Odabir termina procjene bit će omogućen putem web stranice [www.terminko.com](http://www.terminko.com/) .

Molimo Vas da oko dogovora za pregled u školi kontaktirate stručnu službu OŠ Šestine u terminu od 20.ožujka do 15.travnja 2023. na broj 01 4674 261 ( kućni 11).

Mole se roditelji djece koja su bila uključena u bilo koji oblik tretmana da na termin kod liječnice i na razgovor u školi donesu preslike postojeće dokumentacije.

**UTVRĐIVANJE PSIHOFIZIČKOG STANJA ŠKOLSKIH OBVEZNIKA (DJECA BEZ PRETHODNO UTVRĐENIH TEŠKOĆA)**

Školska liječnica dr.Tatjana Petričević Vidović omogućit će za djecu školske obveznike termin obveznog liječničkog pregleda. Odabir termina procjene bit će omogućen putem web stranice [www.terminko.com](http://www.terminko.com/)

Molimo Vas da oko dogovora za pregled u školi kontaktirate stručnu službu OŠ Šestine u terminu od 15.travnja 2023. na broj telefona 01 4674 261 ( kućni 11) nakon što ste obavili pregled kod školske liječnice.

Mole se roditelji djece koja su bila uključena u bilo koji oblik tretmana da na termin kod liječnice i na razgovor u školi donesu preslike postojeće dokumentacije.

**MIŠLJENJE STRUČNOG POVJERENSTVA ŠKOLE**

Stručno povjerenstvo škole za upis u prvi razred osnovne škole donosi mišljenje s prijedlogom na temelju: neposrednog pregleda djeteta, razgovora s roditeljem, pojedinačnih mišljenja članova Povjerenstva, dostavljene dokumentacije iz predškolske ustanove (ako ju je dijete pohađalo) ili programa predškole te dokumentacije drugih ustanova u kojima je dijete bilo obuhvaćeno procjenom, zdravstvenim, rehabilitacijskim ili drugim postupkom u predškolskoj dobi i/ili nalaza i mišljenja jedinstvenog tijela vještačenja.